hotchpotch/miracl-hf-unified huggingface dataset:
ফ্রান্‌ৎস লিস্ট
ফ্রান্‌ৎস লিস্ট () ফ্রান্‌ৎস রিট্টার ভন লিস্ট(২২ অক্টোবর ১৮১১- ৩১ জুলাই ১৮৮৬) ছিলেন ঊনবিংশ শতকের হাঙ্গেরিয়ান কম্পোজার, পিয়ানো বাদক, শিক্ষক এবং একজন সংগীতজ্ঞ।
ফ্রান্‌ৎস লিস্ট ঊনবিংশ শতকের শুরুর দিকে একজন পিয়ানো বাদক হিসেবে সমগ্র ইউরোপে জনপ্রিয়তা পান। তার সমসাময়িক সংগীতজ্ঞ ও বোদ্ধাদের মতে তিনি ছিলেন তৎকালীন যুগের সর্বশ্রেষ্ঠ পিয়ানো বাদক। ১৮৪০ সালের দিকে ইউরোপের অনেকেই মনে করতেন যে ফ্রান্‌ৎস লিস্ট হয়তবা পৃথিবীর সর্বকালের সর্বশ্রেষ্ঠ পিয়ানো বাদক। একজন দক্ষ পিয়ানো বাদক ছাড়াও লিস্ট ছিলেন ঊনবিংশ শতকের অন্য তম জনপ্রিয় সুরশ্রষ্টা, পিয়ানো শিক্ষক এবং সংগীতজ্ঞদের পথপ্রদর্শক। রিচার্ড ওয়াগনার, হেক্টর বার্লিয়জ, এডভার্ড গ্রেইগ এবং অ্যালেক্সান্ডার বোরোডিনদের জন্য ফ্রান্‌ৎস লিস্ট ছিলেন অনুকরণীয় আদর্শ।
সুরশ্রষ্টা হিসেবে ফ্রান্‌ৎস লিস্ট নয়ডয়েৎসুল শুলের (নিউ জার্মান স্কুলের) একজন অন্যতম আদর্শস্থানীয় ব্যক্তিত্ব। বিংশ শতকের নবীন চিরায়ত সঙ্গীতপ্রেমীদের জন্য তিনি রেখে যান তার অসংখ্য কম্পোজিশন। তিনিই প্রথম সঙ্গীতে বিষয়ভিত্তিক রূপান্তর নিয়ে কাজ শুরু করেন এবং অধিকাংশ সঙ্গীত পিয়ানোতে বাজাবার উপযোগী করে কম্পোজ করেন।
রো-স্কাম-ন্যি-মা-শেস-রাব
রো-স্কাম-ন্যি-মা-শেস-রাব () (১১৩৯-১২০৮) ত্শাল-পা-ব্কা'-ব্র্গ্যুদ () ধর্মসম্প্রদায়ের একজন বৌদ্ধ লামা ছিলেন।
রো-স্কাম-ন্যি-মা-শেস-রাব ১১৩৯ খ্রিষ্টাব্দে মধ্য তিব্বতের গ্লাগ্স-ক্যি-ফু-লুং-ম্যাং-খাং () নামক স্থানে লো-মি পরিবারগোষ্ঠীতে জন্মগ্রহণ করেন। তাঁর পিতার নাম ছিল ব্ক্রা-শিস-সেং-গে () তিনি ত্শাল-পা-ব্কা'-ব্র্গ্যুদ () ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট ভিক্ষুর শপথ গ্রহণ করেন। পরবর্তীকালে তিনি রো-স্কাম বৌদ্ধবিহার স্থাপন করেন।
ন্যি-জ্লা-'ওদ
ন্যি-জ্লা-'ওদ () (১১৩৫-১২১৫) তিব্বতের 'জু-ফু এবং ল্হা-ফ্যুগ নামক দুই বৌদ্ধবিহারের প্রতিষ্ঠাতা ছিলেন।
ন্যি-জ্লা-'ওদ ১১৩৫ খ্রিষ্টাব্দে তিব্বতের লোরো অঞ্চলের ঝুর-না-লুং () নামক স্থানে গ্জি () নামক পরিবারগোষ্ঠীতে জন্মগ্রহণ করেন। তিনি রাস-ছুং-পা-র্দো-র্জে-গ্রাগ্স-পা ও ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নামক বিখ্যাত দুই পন্ডিতের নিকট শিক্ষালাভ করেন। তিনি ১১৮৭ খ্রিষ্টাব্দে 'জু-ফু () এবং ১১৯৩ খ্রিষ্টাব্দে ল্হা-ফ্যুগ () নামক দুইটি বৌদ্ধবিহার প্রতিষ্ঠা করেন। ১২১০ খ্রিষ্টাব্দে তিনি ত্শাল-গুং-থাং () বৌদ্ধবিহারের প্রধান হিসেবে নির্বাচিত হন।
খা-রাগ-পা-'দুল-বা-'ওদ
খা-রাগ-পা-'দুল-বা-'ওদ () বা র্তোগ্স-ল্দান-ন্যাগ-পো-সেং-গে () ত্শাল-পা-ব্কা'-ব্র্গ্যুদ () ধর্মসম্প্রদায়ের একজন বৌদ্ধ লামা ছিলেন।
খা-রাগ-পা-'দুল-বা-'ওদ দ্বাদশ শতাব্দীতে তিব্বতের গ্র্বা () নামক স্থানে ক্যি () নামক পরিবারগোষ্ঠীতে অন্মগ্রহণ করেন। তিনি ত্শাল-গুং-থাং () বৌদ্ধবিহারে ত্শাল-পা-ব্কা'-ব্র্গ্যুদ () ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট দীক্ষালাভ করেন এবং তাঁর নিকট সাতাশ বছর শিক্ষালাভ করেন। তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত বেশ কিছু গ্রন্থের সম্পাদনাও করেছিলেন।
পার-ফু-বা-ব্লো-গ্রোস-সেং-গে
পার-ফু-বা-ব্লো-গ্রোস-সেং-গে () তিব্বতের একজন বৌদ্ধ ভিক্ষু ছিলেন যিনি দোঁহা সম্বন্ধে পন্ডিত ছিলেন।
পার-ফু-বা-ব্লো-গ্রোস-সেং-গে দ্বাদশ শতাব্দীতে তিব্বতের গ্যো-রু () নামক অঞ্চলের গ্রা () নামক স্থানে র্ঙ্গান () নামক পরিবারগোষ্ঠীতে জন্মগ্রহণ করেন। তিনি গ্সাং-ফু-নে'উ-থোগ () নামক তিব্বতের বিখ্যাত দর্শন শিক্ষাকেন্দ্রে ফ্যা-পা-ছোস-ক্যি-সেং-গে () নামক পন্ডিতের নিকট অধ্যয়ন করেন। এই সময় তিনি নাগার্জুন রচিত প্রধান গ্রন্থগুলির টীকাভাষ্য রচনা করেন। এই সময় তিনি গ্রু-শোল-বা () নামক এক পন্ডিতের নিকট সরহ পা রচিত দোঁহা সম্বন্ধে শিক্ষালাভ করেন ও বহু দোঁহা সম্বন্ধে টীকাভাষ্য রচনা করেন। এই সময় য়েল-পা-য়ে-শেস-ব্র্ত্সেগ্স নামক এক বৌদ্ধ তাঁর নিকট অধ্যয়ন করেন। য়েল-পা-য়ে-শেস-ব্র্ত্সেগ্সের অনুরোধে তিনি ফাগ-মো-গ্রু-পা-র্দো-র্জে-র্গ্যাল-পো নামক বিখ্যাত পন্ডিতের নিকট শিক্ষালাভ করেন। পরবর্তীকালে তিনি পার-ফু বৌদ্ধবিহার স্থাপন করেন। তিনি র্তোগ্স-পা-স্ক্যেদ-মেদ () নামক এক নতুন তত্ত্বে উদ্ভাবন করেন। তাঁর অন্যতম উল্লেখযোগ্য শিষ্য ছিলেন গ্লিং-রাস-পা-পে-মা-র্দো-র্জে।
বানৌজা বঙ্গবন্ধু
বানৌজা "বঙ্গবন্ধু" বাংলাদেশ নৌ বাহিনীর সর্বাধুনিক ক্ষেপণাস্ত্রবাহী ফ্রিগেট । এটি বর্তমানে বাংলাদেশ নৌ বাহিনীর "পতাকাবাহী জাহাজ" হিসেবে দায়িত্ব পালন করছে।
"বানৌজা বঙ্গবন্ধুর" নামকরণ করা হয় বাংলাদেশের প্রথম রাষ্ট্রপতি শেখ মুজিবর রহমানের নামে, যার উপাধি বঙ্গবন্ধু। এটি যুদ্ধে ও শান্তিকালীন সময়ে সমভাবে দায়িত্ব পালনে সক্ষম। ১৯৯৮ সালের ১১ মার্চ কোরিয়া প্রজান্তন্ত্রের দেইয়ু শিপবিল্ডিং এন্ড মেরিন ইঞ্জিনিয়ারিং এ জাহাজটির নির্মাণকাজ শুরু হয় এবং ২৯ অগাস্ট ২০০০-এ নির্মাণকাজ শেষ হয়। ২০০১ সালের ২০ জুন "বানৌজা বঙ্গবন্ধু" কে বাংলাদেশ নৌবাহিনীতে কমিশনিং করা হয়। পরবর্তীতে ২০০২ সালের ১৩ ফেব্রুয়ারি এই জাহাজকে মেরামত কাজের জন্য ডিকমিশন করা হয়। ২০০৭ সালে এটিকে "বানৌজা খালিদ বিন ওয়ালিদ" হিসবে পুনরায় কমিশনিং করা হয়। ২০০৯ সালে এটিকে আবারও "বানৌজা বঙ্গবন্ধু" নামকরণ করা হয়।
"বানৌজা বঙ্গবন্ধু" ২০১১ সাল থেকে যুক্তরাষ্ট্র নৌবাহিনীর সাথে দ্বিপক্ষীয় মহড়া "কারাত"-এ অংশগ্রহণ করে। ২০১২ সালের নভেম্বর মাসে জাহাজটি কাতারের দোহায় "এক্সারসাইজ ফেরোশাস ফ্যালকন"-এ অংশগ্রহণ করে। ২৯ অগাস্ট ২০১৩ "বানৌজা বঙ্গবন্ধু"কে জাতীয় পতাকা প্রদান করা হয়। ২০১৪ সালে মালেশিয়া এয়ারলাইন্সের ফ্লাইট ৩৭০ নিখোঁজের পর বঙ্গোপসাগর এলাকায় অনুসন্ধানকার্যে জাহাজটি অংশ নেয়।
এই যুদ্ধজাহাজটি তার শ্রেণীর সর্বাধুনিক ফ্রিগ্রেট। এটি অত্যাধুনিক অস্ত্রশস্ত্র দ্বারা সজ্জিত। এই জাহজের অটোম্যাট এমকে ২ ব্লক ৪ একটি অত্যাধুনিক জাহাজবিধ্বংসী ক্ষেপণাস্ত্র যা ১৮০ কিলোমিটারের বেশি দূরত্বে আঘাত হানতে সক্ষম। এই ক্ষেপণাস্ত্রগুলো উৎক্ষেপণের পর মাঝপথে গতিপথ পরিবর্তন করতে পারে ফলে আক্রমণেরর জন্য যুদ্ধ জাহাজকে অবস্থান পরিবর্তন করতে হয় না। বিমানবিধ্বংসী অস্ত্র হিসেবে এতে রয়েছে ৮টি এফএম-৯০ ভূমি থেকে আকাশে নিক্ষেপযোগ্য ক্ষেপণাস্ত্র, যা ১৫ কিলোমিটার পর্যন্ত আঘাত হান্তে সক্ষম। এছাড়াও জাহাজটি নৌ-কামান ও টর্পেডো বহন করে।
"বানৌজা বঙ্গবন্ধু"তে ১টি হ্যাঙ্গার আছে যা অগাস্টা-ওয়েস্টল্যান্ড এডব্লিউ১০৯ পাওয়ার হেলিকপ্টার বহন করে থাকে। এই হেলিকপ্টারটি সি-৭০১ জাহাজবিধ্বংসী ক্ষেপণাস্ত্র ও টর্পেডো বহনে সক্ষম।
এই যুদ্ধজাহজের প্রাথমিক ও মূল দায়িত্ব হচ্ছে দেশের বিশেষ অর্থনৈতিক এলাকা তত্ত্বাবধায়ন ও নিরাপত্তা দেয়া। এছাড়াও জাহাজটি বাংলাদেশের নৌ সীমান্তে নৌ-সন্ত্রাস, প্রাকৃতিক দূষণ ও চোরাচালান রোধেও কাজ করে থাকে। প্রয়োজনে এটি অনুসন্ধান এবং উদ্ধার কাজের দায়িত্ব পালনেও সক্ষম।
শিবশক্তি সচদেব
শিবশক্তি সচদেব (, জন্ম: ২১ মে, ১৯৯৩) একজন ভারতীয় টেলিভিশন অভিনেত্রী যিনি "সবকি লাডলি বেবো" টেলিভিশন ধারাবাহিকে অভিনয়ের জন্যে পরিচিত।
সচদেব ১৯৯৩ সালে ভারতের নতুন দিল্লিতে জন্ম নেন। তিনি "ব্রেক টাইম মাস্তি টাইম ", "সবকি লাডলি বেবো", "আফসার বিতিয়া", "দ্য সুইট লাইফ অব করন এ্যন্ড কাবির" বিভিন্ন টেলিভিশন ধারাবাহিকে অভিনয়ের পাশাপাশি বিভিন্ন টেলিভিশন বিজ্ঞাপনে (টিভিসি) কাজ করেন।
কিম ক্লাইস্টার্স
কিম ক্লাইস্টার্স (Kim Clijsters ; জন্ম: ০৮ জুন, ১৯৮৩) বেলজিয়ামের বিখ্যাত পেশাদার প্রমিলা টেনিস খেলোয়াড়। তিনি বিশ্বের সাবেক এক নম্বর খেলোয়াড় ছিলেন।
তিনি ১৩ জুলাই ২০০৭ সালে এক আমেরিকান বাস্কেটবল খেলোয়াড়কে বিয়ে করেন। তাদের দুটি সন্তান রয়েছে।
১৯৯৭ সালে পেশাদার খেলোয়াড় হিসাবে অভিষেক ঘটে। ২০০৭ সালে হঠাৎ করেই অবসরের ঘোষণা দেন তিনি। তবে দুই বছর পর ইউএস ওপেন এর মাধ্যমে আবার খেলায় ফিরে আসেন। তারপর ২০০৯ সালের ইউএস ওপেনের শিরোপা জেতেন ক্লাইস্টার্স৷ তবে ২০১২ সালের ইউএস ওপেন এর খেলায় তিনি পুনরায় অবসরের ঘোষণা দেন। বিদায়ের ঘোষণা দেওয়ার সময় তিনি বলেছেন, ‘২০০৫ সালে আমার স্বপ্ন সত্যি হয়েছিল এখানে শিরোপা জয়ের মাধ্যমে। যখনই এখানে খেলতে এসেছি, তখনই আমি অনেক অনুপ্রেরণা পেয়েছি। এটাই আমার অবসর গ্রহণের সবচেয়ে ভালো জায়গা বলে মনে হয়। আমি শুধু আশা করেছিলাম সেটা যেন আজকেই না হয়। কিন্তু এই ইউএস ওপেনেই যে আমি আমার শেষ ম্যাচটা খেলব, তা নিয়ে কোনো সংশয় ছিল না।’
য়েল-পা-য়ে-শেস-ব্র্ত্সেগ্স
য়েল-পা-য়ে-শেস-ব্র্ত্সেগ্স () (১১৩৪-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের য়েল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
য়েল-পা-য়ে-শেস-ব্র্ত্সেগ্স ১১৩৪ খ্রিষ্টাব্দে তিব্বতের খাম্স অঞ্চলে জন্মগ্রহণ করেন। তাঁর পিতার নাম ছিল স্গোম-পা-আ-'বার () এবং মাতার নাম ছিল গোং-পা-ব্জা'-ব্ত্সুন-মা-ল্চাম ()। জন্মের পর তাঁর নাম রাখা হয় ফুর-পা-স্ক্যাব্স ()। উনিশ বছর বয়সে তিনি র্বা-ম্দা' () নামক স্থানে শিক্ষার্থীর শপথ গ্রহণ করেন এবং কুড়ি বছর বয়সে ভিক্ষুর শপথ গ্রহণ করেন। তিনি ফ্যা-পা-ছোস-ক্যি-সেং-গে () নামক গ্সাং-ফু () বৌদ্ধবিহারের ষষ্ঠ প্রধানের নিকট মধ্যমক সম্বন্ধে, র্ঙ্গোগ-ম্দো-স্দে () নামক বৌদ্ধ সাধকের নিকট তন্ত্র সম্বন্ধে এবং পার-ফু-বা-ব্লো-গ্রোস-সেং-গে নামক পন্ডিতের নিকট দোঁহা সম্বন্ধে অধ্যয়ন করেন। ১১৬২ খ্রিষ্টাব্দ থেকে পরবর্তী সাত বছর ফাগ-মো-গ্রু-পা-র্দো-র্জে-র্গ্যাল-পো নামক বিখ্যাত পন্ডিতের নিকট তিনি শিক্ষালাভ করেন।
১১৭১ খ্রিষ্টাব্দে তিনি য়েল-ফুগ () বৌদ্ধবিহার প্রতিষ্ঠা করেন ও ঐ বিহারের প্রধান হিসেবে আঠারো বছর অতিবাহিত করেন। ১১৭৫ খ্রিষ্টাব্দে তিনি দ্গোন-লুং () বৌদ্ধবিহার ও ১১৯২ খ্রিষ্টাব্দে স্তোদ-'জাং () বৌদ্ধবিহার প্রতিষ্ঠা করেন। এই সকল বৌদ্ধবিহারে তিনি বেশ কিছু গ্রন্থ রচনা করেন, কিন্তু সেই সমস্ত রচনার খুব কম অংশেরই বর্তমানে অস্তিত্ব রয়েছে।
খরস্রোত জোয়ার
খরস্রোত জোয়ার, সাধারণভাবে: যা খরস্রোত নামে পরিচিত, তা হচ্ছে নিকটবর্তী তীরভূমি হতে সমুদ্র অভিমুখে পানির প্রবল প্রবাহ, যা মূলত: সার্ফ লাইন বরাবর বয়ে যায়। এর গতি ০.৫ মিটার প্রতি সেকেন্ডে (প্রতি সেকেন্ডে ১-২ ফুট), এবং এটি প্রতি সেকেন্ডে ২.৫ মিটারের চেয়েও বেশি দ্রুততর হতে পারে (প্রতি সেকেন্ডে ৮ ফুট), যা একজন মানুষের সাতারের গতির তুলনায় অধিক গতিসম্পন্ন। এটি যেকোন তটভূমিতে ঢেউয়ের সাথে সংগঠিত হতে পারে; মহাসাগর, সাগর বা হ্রদ - যেকোনটিতে।
খরস্রোত জোয়ার সমুদ্র এবং হ্রদের পানিতে অবস্থানরত লোকদের জন্য বিপদের একটি উৎস্য, যেটি সাঁতারুদের সৈকত থেকে ভাসিয়ে নিয়ে যায়| এক্ষেত্রে সাধারণত: স্রোতের সাথে লড়াই করে ক্লান্ত হয়ে অনেকেই শেষপর্যন্ত ডুবে মারা যায়| 
কিছু অপ্রতুল ক্ষেত্রে, খরস্রোতা জোয়ার সাঁতারু ছাড়া অন্যান্যদের জন্যেও প্রাণঘাতী হতে পারে| কোমর পানিতে দাড়িয়ে থাকা কোন ব্যক্তি গভীর পানিতে ভেসে যেতে পারে যেখানে সাতাঁর না জানলে অথবা ভাসমান পোশাক বা সরঞ্জাম শরীরে না থাকলে ডুবে যাওয়া সুনিশ্চিত|
স্থানীয় বৈশিষ্টের কারণে কিছু সৈকতে খরস্রোত জোয়ারের সম্ভাব্যতা অধিক, এবং কিছু সৈকত একারণে বেশ কুখ্যাত| যুক্তরাষ্ট্রে প্রতিবছর খরস্রোত জোয়ারের কারণে ৪৬ জন মারা যায়| এই জোয়ারের ৮০ শতাংশ উদ্ধারকাজেই লাইফগার্ডদের দ্বারা সহায়তা লাভের প্রয়োজন হয়|
সামাজিক শ্রেণী
সামাজিক শ্রেণি () বা শুধুই "শ্রেণি", যা শ্রেণিভিত্তিক সমাজে, হচ্ছে সমাজের স্তরবিন্যাসের মডেলের উপরে কেন্দ্র করে গঠিত সমাজবিজ্ঞানের ধারণা এবং রাজনৈতিক তত্ত্ব। এটি হচ্ছে জনগণ বা দলের ক্রমবিভক্ত সামাজিক বিভাগের একটি সমষ্টি যেগুলোর সবচেয়ে পরিচিত হচ্ছে উচ্চ, মধ্য ও নিম্ন শ্রেণিসমূহ।
খুব সহজ ভাষায় শ্রেণি বলতে বুঝতে হবে, একই প্রণালীতে জীবনযাত্রা নির্বাহ করে সমাজের এরূপ এক একটি অংশ হলো এক একটি শ্রেণি। শ্রেণি বলতে বুঝতে হবে, সমাজের একাংশের শ্রমকে অপরাংশ আত্মসাৎ করতে পায় যার মাধ্যমে তাই হলও শ্রেণি। সমাজের একাংশ সমস্ত ভূমি আত্মসাৎ করলে হয় ভূস্বামী শ্রেণি ও কৃষক শ্রেণি। যদি সমাজের একাংশ হয় কলকারখানা, শেয়ার এবং পুঁজির মালিক, আর অন্য একটা অংশ কাজ করে ওইসব কলকারখানায়, তাহলে হয় পুঁজিপতি শ্রেণি এবং প্রলেতারিয়ান শ্রেণি অর্থাৎ শ্রমিক শ্রেণি। শ্রেণিদের মধ্যে পার্থক্যের মৌল লক্ষণ হলো- সামাজিক উত্পাদনে তাদের স্থান, সুতরাং উত্পাদনের উপায়ের সঙ্গে তাদের সম্পর্কে। প্রতিটি শ্রেণির থাকে উৎপাদনের উপায়ের সংগে সুনির্দিষ্ট নিজস্ব সম্পর্ক। এই লক্ষণ দিয়েই পার্থক্য করা যায় শ্রেণি আর অন্যান্য সামাজিক গ্রুপের মধ্যে যারা শ্রেণি নয়। যেমন, উত্পাদনের উপায়ের সাথে বুদ্ধিজীবীদের সম্পর্ক নেই, তাই তারা শ্রেণি নয়, বুদ্ধিজীবীরা হলও বিভিন্ন শ্রেণির অংশবিশেষ নিয়ে একটা সামাজিক স্তর।
অর্থাৎ শ্রেণি হচ্ছে বিশাল সংখ্যার একদল লোক যারা উৎপাদনের উপায়ের সংগে সম্পর্ক, শ্রমের সামাজিক সংগঠন, সামাজিক সম্পদ প্রাপ্তির প্রণালী আর পরিমাণের দিক থেকে পৃথক। এক্ষেত্রে শোষক দলটা সংখ্যায় অল্প, শোষিতরা অধিকাংশ। এই যে একদল লোক শোষক, উৎপীড়ক এবং অন্যদল শোষিত ও উৎপীড়িতরূপে সৃষ্ট হয়, তাদের বলা হয় বৈরী শ্রেণি, কারণ তাদের স্বার্থ আপোষহীন।
দিল্লি সাফারি
দিল্লি সাফারি হল ভারতের প্রথম স্টেরিওস্কোপিক থ্রিডি এনিমেশন চলচ্চিত্র যেটি পরিচালনা করেছেন নিখিল আদভানি| ২০১২ সালে মুক্তিপ্রাপ্ত এবং হিন্দি ও ইংরেজি দুটি ভাষায় ধারণকৃত এই চলচ্চিত্রটি নির্মাণ করেছে পুনে ভিত্তিক এনিমেশন স্টুডিও "ক্রেয়ন পিকচাস"| ছবিটির গল্প ভারতের মুম্বাইয়ের পাঁচটি জন্তুকে ঘিরে; যারা তাদের বন্য আবাসস্থল ধ্বংসের কারণে দিল্লীর পথে পাড়ি দেয়| ছবিটির হিন্দি সংষ্করণে কন্ঠ দিয়েছেন গোবিন্দ, ঊর্মিলা মাটোন্ডকার, সুনিল শেঠি, অক্ষয় খান্না এবং বোমান ইরানি|
ঢাকা সিটি কলেজ
ঢাকা সিটি কলেজ হল ঢাকা শহরের ধানমন্ডির কুদরত-ই-খুদা রোড এ অবস্থিত বাংলাদেশের প্রাচীনতম কলেজগুলোর মধ্যে একটি। এটি ঢাকার অন্যতম কলেজ।
ঢাকার অন্যতম এই কলেজটি ১৯৫৭ সালে প্রতিষ্ঠিত হয়। প্রতিষ্ঠালগ্নে কলেজটি ঢাকা সিটি নাইট কলেজ নামে ওয়েস্ট এন্ড হাই স্কুলে তাদের কার্যক্রম শুরু করে। পরবর্তীতে ১৯৭০ সালে স্থান পরিবর্তনের সাথে সাথে ঢাকা সিটি নাইট কলেজের পরিবর্তে ঢাকা সিটি কলেজ নামে নিজস্ব ক্যাম্পাসে শিক্ষা কার্যক্রম চালু করে ।
ঢাকা শহরের নিউমার্কেট মোড় থেকে উত্তর দিকে সাইন্স ল্যাবরেটরী ওভারব্রীজ সংলগ্ন ধানমন্ডি ২নং সড়কের প্রবেশ মুখের সাথেই হাতের ডান পাশে প্রধান সড়কের পাশে এই কলেজটি অবস্থিত।
ঢাকা শিক্ষা বোর্ডের অন্যতম এই কলেজটিতে উচ্চ মাধ্যমিক শ্রেণীতে বিজ্ঞান, ব্যবসায় শিক্ষা ও মানবিক বিভাগে শিক্ষা প্রদান করা হয়। এছাড়া জাতীয় বিশ্ববিদ্যালয়ের অধিভুক্ত এই কলেজটিতে বিবিএ, বিএসসি, অনার্স, সিএসই কোর্স করার ব্যবস্থা রয়েছে।প্রভাতি শাখায় সকাল ৭.৩০ টা থেকে এবং দিবা শাখায় দুপুর ১২.৩০ টা থেকে ক্লাস অনুষ্ঠিত হয় । প্রভাতি শাখায় ছাত্রী এবং দিবা শাখায় ছাত্র পড়ানো হয় ।
উচ্চমাধ্যমিক অধ্যয়নরত ছাত্রদের জন্য নির্ধারিত পোশাক হচ্ছে সাদা শার্ট, কালো প্যান্ট এবং কালো সু। ছাত্রীদের জন্য নির্ধারিত পোশাক হচ্ছে সাদা সালোয়ার, কামিজ এবং ক্রস ওড়না। বিভিন্ন বিভাগে অনার্সে অধ্যয়নরত ছাত্রীদের পোশাক সাদা সালোয়ার, কামিজ, ওড়না। এছাড়া বিবিএ (প্রফেশনাল) অধ্যয়নরত ছাত্রদের নির্ধারিত পোশাক হচ্ছে একুয়া কালার শার্ট, কালো প্যান্ট, কালো সু এবং ছাত্রীদের সাদা সালোয়ার, কামিজ এবং ওড়না।
উচ্চ-মাধ্যমিক, স্নাতক এবং সম্মান কোর্সের ক্ষেত্রে কলেজ পরীক্ষার প্রথম ৩ জন শিক্ষার্থীদের ৫০% টিউশন ফি ছাড়ের ব্যবস্থা রয়েছে। এছাড়া সরকার ঘোষিত অন্যান্য বৃত্তিগুলোও রয়েছে।
একাডেমিক শিক্ষার পাশাপাশি সাংস্কৃতিক অনুষ্ঠান, শিক্ষা সফর, বিতর্ক প্রতিযোগীতা, কম্পিউটার প্রোগ্রামিং প্রতিযোগীতা ইত্যাদিতে ছাত্র-ছাত্রীদের অংশগ্রহনের ব্যবস্থা রয়েছে।
গ্যের-স্গোম-ত্শুল-খ্রিম্স-সেং-গে
গ্যের-স্গোম-ত্শুল-খ্রিম্স-সেং-গে () (১১৪৪-১২০৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের শুগ-গ্সেব-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
গ্যের-স্গোম-ত্শুল-খ্রিম্স-সেং-গে ১১৪৪ খ্রিষ্টাব্দে তিব্বতে দ্গ্যের () নামক পরিবারগোষ্ঠীতে জন্মগ্রহণ করেন। তাঁর পিতা দ্কোন-ম্ছোগ-স্ক্যাব্স () ছিলেন খ্রা-'ব্রুগ () অঞ্চলের সামরিক অধিকর্তা ছিলেন। তাঁর মাতার নাম ছিল র্গ্যাল-ত্শা-মা-ম্দো-স্দে-র্গ্যান ()। এগারো বছর বয়সে খ্রা-'ব্রুগ () মন্দিরে তিনি শিক্ষার্থীর শপথ গ্রহণ করেন এবং গুহ্যসমাজতন্ত্র সম্বন্ধে শিক্ষালাভ করেন। পরবর্তীকালে তিনি মাল-কা-বা-চান-পা নামক এক সাধকের নিকট ঝি-ব্যেদ তত্ত্ব সম্বন্ধে এবং র্নাল-'ব্যোর-ছোস-গ্যুং () নামক পন্ডিতের নিকট মহামুদ্রা সম্বন্ধে অধ্যয়ন করেন। ১১৮১ খ্রিষ্টাব্দে তিনি স্নে-ফু () উপত্যকায় শুগ-গ্সেব () বৌদ্ধবিহার স্থাপন করেন।
মাইক ব্রিয়ারলি
জন মাইকেল "মাইক" ব্রিয়ারলি, ওবিই (; জন্ম: ২৮ এপ্রিল, ১৯৪২) মিডলসেক্সের হ্যারো এলাকায় জন্মগ্রহণকারী সাবেক ইংরেজ ক্রিকেটার। ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে খেলেছেন। দলে তিনি মূলতঃ ডানহাতি ব্যাটিং করতেন ও দলের প্রয়োজনে ডানহাতে মিডিয়াম বোলিংয়ে পারদর্শী ছিলেন। এছাড়াও, মাইক ব্রিয়ারলি প্রথম-শ্রেণীর ক্রিকেটার হিসেবে ক্যামব্রিজ বিশ্ববিদ্যালয়, মিডলসেক্স ও ইংল্যান্ড ক্রিকেট দলের অধিনায়কত্ব করেছেন। মেরিলেবোন ক্রিকেট ক্লাবের সভাপতিরও দায়িত্ব পালন করেছেন তিনি।
ব্রিয়ারলি সিটি অব লন্ডন স্কুলে অধ্যয়ন করেন। সেখানে তাঁর বাবা ও প্রথম-শ্রেণীর ক্রিকেটার হোরেস শিক্ষক ছিলেন। কেমব্রিজের সেন্ট জন’স কলেজে অধ্যয়নকালীন ক্রিকেটের প্রতি তাঁর ব্যাপক আসক্তি জন্মে। তখন তিনি উইকেট-রক্ষক/ব্যাটসম্যান হিসেবে মাঠেন নামতেন। উইকেট-রক্ষক হিসেবে তিনি প্রথম-শ্রেণীর ক্রিকেটে অভিষিক্ত হন ও ৭৬ রান করেন। ১৯৬১ থেকে ১৯৬৮ সাল পর্যন্ত কেমব্রিজ বিশ্ববিদ্যালয় ক্রিকেট ক্লাবে খেলেন। তন্মধ্যে ১৯৬৪ থেকে দলের অধিনায়ক ছিলেন তিনি। কেমব্রিজে থাকাকালীনই এমসিসি’র সদস্য হিসেবে ১৯৬৪-৬৫ মৌসুমে দক্ষিণ আফ্রিকা সফর করেন। ১৯৬৬-৬৭ মৌসুমে এমসিসি অনূর্ধ্ব-২৫ দলের হয়ে পাকিস্তান সফরে দলের নেতৃত্ব দেন। সেখানে তিনি উত্তর অঞ্চলের বিপক্ষে ৩১২* রানে অপরাজিত ছিলেন যা তাঁর প্রথম-শ্রেণীর ক্রিকেটে সর্বোচ্চ রান। এছাড়াও তিনি পাকিস্তান অনূর্ধ্ব-২৫ দলের বিপক্ষে ২২৩ রান সংগ্রহ করেছিলেন। ছয় খেলায় ১৩২.০০ রান গড়ে ৭৯৩ সংগ্রহের মাধ্যমে সফর শেষ করেন ব্রিয়ারলি।
ইংল্যান্ড ক্রিকেট দলের হয়ে ৩৯টি টেস্টে অংশগ্রহণ করেন। তন্মধ্যে ৩১ টেস্টেই অধিনায়ক ছিলেন ব্রিয়ারলি। জয়ের পরিসংখ্যান - ১৭ জয় ও ৪টিতে পরাজয়।
অবসর পরবর্তী সময়ে ২০০৭-০৮ মৌসুমে মেরিলেবোন ক্রিকেট ক্লাব (এমসিসি)’র সভাপতি ছিলেন তিনি। পেশাদার ক্রিকেট থেকে অবসর নেয়ার পর তিনি ক্রীড়া লেখক হন ও মনোবিদ হিসেবে কাজ করছেন। ২০০৮-১০ মেয়াদে তিনি ব্রিটিশ সাইকোএনালাইটিক্যাল সোসাইটিরও সভাপতিত্ব করেন।
বঙ্গীয় গ্রন্থাগার পরিষদ
বঙ্গীয় গ্রন্থাগার পরিষদ ১৯২৫ সালে ২০শে ডিসেম্বর কলকাতার অ্যালবার্ট হলে এক কনভেনশনের মাধ্যমে গঠিত হয়। যার প্রথম সভাপ‍‌তি নির্বাচিত হয়েছিলেন রবীন্দ্রনাথ ঠাকুর। প্রথম সম্পাদক ছিলেন সুশীল কুমার ঘোষ।
বঙ্গীয় গ্রন্থাগার পরিষদ দ্বারা প্রকাশিত বঙ্গীয় গ্রন্থাগার পঞ্জী অনুযায়ী অবিভক্ত বাংলায় ১৯ শতকে ৮৬ টি সর্বজনীন গ্রন্থাগার স্থাপিত হয়েছিল।
বুরকা এভেঞ্জার
বোরকা অ্যাভেঞ্জার হল একটি একাধিক পুরস্কার বিজয়ী একটি পাকিস্তানি টেলিভিশন সিরিজ। সিরিজটির ধারণা, পরিকল্পনা ও পরিচালনা করেছেন পাকিস্তানের খ্যাতিমান রক গায়ক ও সমাজকর্মী আরন হারন রশিদ ওরফে হারুন। সিরিজটি প্রস্তুত করেছে ইসলামাবাদের ইউনিকর্ন ব্ল্যাক স্টুডিওজ এবং বর্তমানে এটি জিও নেটওয়ার্ক টিভির চ্যানেল জিও তেজ এ সম্প্রচারিত হচ্ছে। সিরিজটির প্রধান চরিত্র জিয়া যিনি একদিকে একজন উদ্যমী স্কুল শিক্ষিকা, অন্যদিকে অন্তরালে একজন বোরখা পরিহিতা অতিমানবী বা সুপারহিরোঈন। জিয়া তখত কাবাড্ডি নামক এক বিশেষ মার্শাল আর্টে পারদর্শী। এই কারাতে কৌশলের সাহায্যে এবং বই ও কলমের মাধ্যমে তিনি অপরাধীদের বিরুদ্ধে লড়াই করে। পিবডি এওয়ার্ডের ভাষ্যমতে, চটপটে রঙ্গীন ও উদ্যমী এই পাকিস্তানি টেলিভিশন প্রোগ্রামটি এমন এক সুপারহিরোঈন বা অতিমানবীকে নিয়ে নির্মিত, যে নারীর ক্ষমতায়নের ক্ষেত্রে একটি স্পষ্ট বার্তা প্রদান করে এবং যার একটি পূর্ণ প্রজন্মকে প্রভাবিত করার আদর্শ বৈশিষ্ট রয়েছে। উর্দু ভাষার এই কার্টুনটি ২০১৩ সালের ১৮ই জুলাই প্রচারিত হয়।
সাঈদ উদ্দীন আহমেদ
সাঈদ উদ্দীন আহমেদ (জন্মঃ অক্টোবর ২২, ১৯৩১ রাজশাহী; মৃত্যুঃ ২৮শে ফেব্রুয়ারি, ২০১৪) তদানিন্তন পূর্ব পাকিস্তানের ভাষা আন্দোলনের অন্যতম ভাষা সংগ্রামী।
১৯৫০ সালে সাইদ উদ্দিন আহমেদ রাজশাহী মুসলিম হাইস্কুল থেকে এএসসি পাস করেন। বাহান্নর ভাষা আন্দোলনের সময় তিনি রাজশাহী কলেজের দ্বাদশ শ্রেণীর ছাত্র ছিলেন। তখন ভাষা আন্দোলনে রাজশাহীর সর্বস্তরের পেশাজীবী ছাত্র-জনতা অংশ নেয়। ভাষার জন্য যাঁরা একত্র হয়েছিলেন, সাঈদ উদ্দীন আহমেদ তাদের অন্যতম। ভাষা শহীদদের স্মরণে রাজশাহী কলেজ চত্বরে দেশের প্রথম শহীদ মিনারটি নির্মিত হয়েছিল। ভাষা আন্দোলনে রাজশাহীর সক্রিয় সেনাদের অকাট্য দাবি, দেশের প্রথম শহীদ মিনার ছিলো এটিই। এই শহীদ মিনার নির্মাণেও অবদান ছিলো ভাষা সংগ্রামী সাঈদ উদ্দীন আহমেদের। ওই শহীদ মিনারটি নির্মাণের পর তার গায়ে বিদ্রোহী কবিতার দুটি লাইন লিখে দিয়েছিলেন তিনি।
সাইদ উদ্দিন আহমদ আইনজীবী হিসেবে কাজ শুরু করলেও সাংবাদিক হিসেবেও কাজ করেন। তিনি রাজশাহী প্রেসক্লাবের অন্যতম প্রতিষ্ঠাতা ছিলেন । তিনি ইত্তেফাক, সংবাদ, ডেইলি পিপল, ডেইলি মর্নিং পোস্ট ও অবজারভারসহ বেশ কয়েকটি সংবাদপত্রে কাজ করেছেন।
ভাষা সংগ্রামী সাঈদ উদ্দীন আহমেদ ২০১৪ খ্রিষ্টাব্দের ২৮শে ফেব্রুয়ারি শুক্রবার রাত ৩টার দিকে বার্ধক্যজনিত কারণে নানা রোগে আক্রান্ত হয়ে চিরবিদায় নেন। রাজশাহী মেডিকেল কলেজ হাসপাতালে চিকিৎসাধীন অবস্থায় তাঁর মৃত্যু হয়। মৃত্যুকালে তার বয়স হয়েছিল ৮৪ বছর। ১ মার্চ শনিবার বাদ যোহর রাজশাহী মহানগরীর বড় মসজিদ প্রাঙ্গণে তাকে হেতম খাঁ কবরস্থানে সমাধিস্থ করা হয়।
প্রকাশিত গ্রন্থের মধ্যে ‘রাজশাহী প্রতিভা’ ও ‘বরেন্দ্র বাতিঘর’ অন্যতম।
সোনা মহাপাত্র
সোনা মহাপাত্র (ইংরেজি: Sona Mohapatra) (জন্ম: ১৭ জুন ১৯৭৮) একজন ভারতীয় একক সঙ্গীতশিল্পী, সঙ্গীত সুরকার, গীতিকার এবং প্রয়োজক। তিনি বিশ্বজুড়ে কনসার্ট সঞ্চালিত করেছেন এবং অ্যালবাম, একক, কনসার্টের তথ্য, মিউজিক ভিডিও, বলিউড চলচ্চিত্র এবং বিজ্ঞাপনে কাজ করেছেন। তার নিজস্ব উপাদান ছাড়াও, মহাপাত্র সফল রিমিক্স রেকর্ড করেছেন ডেভিড বউইর সাথে।
মহাপাত্র জুন ১৭, ১৯৭৮ সালে ভারতের কটক, ওড়িশায় জন্ম নেন। তিনি প্রকৌশল ও প্রযুক্তি মহাবিদ্যালয় থেকে ইন্সট্রুমেন্টেশন এ্যন্ড ইলেকট্রনিক্স ইঞ্জিনিয়ারিং বিষয়ে বি. টেক প্রকৌশলবিদ্যায় স্নাতক করেছেন। তিনি পুনের অন্যোন্যজীবিত্ব আন্তর্জাতিক বিশ্ববিদ্যালয় থেকে 
বিপণন এবং ব্যবস্থা বিষয়ে এমবিএ করেন, এবং পরর্তিতে ব্র্যান্ড ব্যবস্থাপক হিশেবে কাজ শুরু করেন মুম্বইয়ের ম্যারিকোতে। যেখানে অন্যান্য ব্যান্ডের পাশাপাশি প্যারাশুট এবং ম্যাডিকারের মতো ব্রান্ডের ভার সামলাচ্ছেন তিনি।
মহাপাত্র, সুরকার ও সঙ্গীত পরিচালক রাম সম্পাতকে বিয়ে করেন, যার সাথে তার প্রথম ২০০২ সালে দেখা হয়েছিল, যখন তিনি ম্যারিকোতে ব্র্যান্ড ব্যবস্থাপক হিশেবে কাজ করেতেন। পরিচালক রাম মাধভানির মাধ্যমে মহাপাত্র এবং সম্পাতের পরিচয় ঘটে। তখন মাধভানির লেট'স টক চলচ্চিতে কাজ করছিলেন সম্পাত।
জীমূতবাহন
জীমূতবাহন প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন।
জীমূতবাহনের সময়কাল নিয়ে ঐতিহাসিকদের মধ্যে মতভেদ রয়েছে। তিনি তাঁর রচনায় রাজা ভোজ ও গোবিন্দরাজের উল্লেখ করেছেন, সেই হিসেবে তাঁর সময়কাল একাদশ শতাব্দীর পূর্বে হওয়া অসম্ভব। অন্যদিকে বাচস্পতি মিশ্র, শূলপাণি ও রঘুনন্দন নামক চতুর্দশ শতকের তিন পন্ডিত জীমূতবাহন রচিত গ্রন্থসমূহ আলোচনা করেছিলেন, সেই হিসেবে জীমূতবাহনের কাল চতুর্দশ শতকের পরে হওয়াও সম্ভব নয়। ঐতিহাসিক নীহাররঞ্জন রায়ের মতে তিনি দ্বাদশ বা ত্রয়োদশ শতকে জীবিত ছিলেন।
জীমূতবাহন কালিবেক, ব্যবহারমাতৃকা ও দায়ভাগ নামক তিনটি গ্রন্থ রচনা করেন। কালবিবেক গ্রন্থে জীমূতবাহন ব্রাহ্মণ্য ধর্মের বিভিন্ন ধর্মীয় আচার অনুষ্ঠান পালনের শুভ ও অশুভ কাল ছাড়া সৌরমাস ও চান্দ্রমাস সবন্ধে আলোচনা করেছেন। ব্যবহারমাতৃকা গ্রন্থে তিনি ব্রাহ্মণ্য ধর্মের আদর্শ অনুযায়ী বিচারপদ্ধতির আলোচনা করেছেন। এই গ্রন্থ ব্যবহারমুখ, ভাষাপাদ, উত্তরপাদ, ক্রিয়াপদ ও নির্ণয়পাদ এই পাঁচটি বিভাগে বিভক্ত। এই পাঁচটি বিভাগে তিনি ব্যবহারের সংজ্ঞা, বিচারকের গুণ ও কর্তব্য, ধর্মাধিকরণ নামক সভ্যদের কর্তব্য, বিচারপ্রার্থীর আবেদন বা পূর্বপক্ষ, প্রতিভূ বা জামীন, প্রত্যার্থীদের চার প্রকার উত্তর, প্রমাণ, মানব ও দৈব সাক্ষ্য, বিচার ও বিচারফল সম্বন্ধে আলোচনা করা হয়েছে। জীমূতবাহন তাঁর দায়ভাগ গ্রন্থে হিন্দুসমাজে উত্তরাধিকার, সম্পত্তি-বিভাগ ও স্ত্রীধন সম্পর্কে আলোচনা করেছেন।
অনিরুদ্ধ (হিন্দু পণ্ডিত)
অনিরুদ্ধ সেন সম্রাট বল্লাল সেনের শিক্ষক ছিলেন এবং পুরাণ ও স্মৃতিশাস্ত্রবিদ ছিলেন।
অনিরুদ্ধ হারলতা ও পিতৃদয়িত নামক দুইখানি গ্রন্থ রচনা করেন। হারলতা নামক গ্রন্থে তিনি অশৌচ সম্বন্ধে বিস্তৃত আলোচনা করেছেন। পিতৃদয়িত গ্রন্থে তিনি সামবেদী গোভিলপন্থীদের আচমন, দন্তধাবন, স্নান, সন্ধ্যা পিতৃতর্পণ, বৈশ্বদেবতর্পণ, পার্বণশ্রাদ্ধ, দানস্তূতি প্রভৃতি শ্রাদ্ধ সম্বন্ধীয় নানা ক্রিয়াকর্মের বিধান দিয়েছেন।
মাউন্টেন স্কোপ্স পেঁচা
মাউন্টেন স্কোপ্স পেঁচা ("Otus spilocephalus") হল একধরনের পেঁচা পরিবারের অন্তর্ভুক্ত প্রজাতি। এদেরকে মাঝে মাঝে দাগী স্কোপ্স পেঁচাও বলা হয়ে থাকে। এরা এদের এলাকায় খুবই পরিচিত যেমন ভূটান, ভারত, নেপাল, মালয়েশিয়া, তাইওয়ান, থাইল্যান্ড প্রভৃতি দেশে। এদের ডাক খুব তীক্ষ্ণ হয় অনেকটা র‍্যাডারের মতোন আওয়াজ হয়।
আফ্রিকান গ্রাস পেঁচা
আফ্রিকান গ্রাস পেঁচা ("Tyto capensis") হল প্যাঁচা পরিবারের অন্তর্ভুক্ত একধরনের প্রজাতি। এদেরকে প্রধানত দেখতে পাওয়া যায় অ্যাঙ্গোলা, বুরুন্ডি, ক্যামেরুন, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, ইথিওপিয়া, কেনিয়া, লেসোথো, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, উগান্ডা, জাম্বিয়া এবং জিম্বাবুয়ে প্রভৃতি দেশে।
আফ্রিকান গ্রাস পেঁচা "Tyto capensis" দক্ষিণ আফ্রিকাতে বিপজ্জনক প্রজাতি বলে মনে করা হয়। কারণ আর মাত্র ১০০০ থেকে ৫০০০ মতোন পাখি এখানে বেচে আছে (Barnes (ed.), 2000)। লেসোথো এবং দক্ষিণপশ্চিম আফ্রিকাতে এরা প্রায় বিলুপ্ত হয়ে গেছে বলেই মনে করা হয়। এরা অনেকটা লক্ষ্মীপেঁচা এর মতোন দেখতে হয় কিন্তু এদের আকার আরও বড় হয়। এবং এদের উপরের এবং নিচের অংশের মধ্যে শক্তিশালী এক পার্থক্য থাকে। এদের ওপরের অংশ হয় গাঢ় বাদামী রঙের হয় এবং নিচের অংশ হয় সাদাটে রঙের। এছাড়াও এদের মুখ লক্ষ্মীপেঁচার থেকেও আরোও গোলাকার হয়।
ওরিয়েন্টাল বে পেঁচা
ওরিয়েন্টাল বে পেঁচা ("Phodilus badius") হল একধরনের বে পেঁচা প্রধানত লক্ষ্মীপেঁচা এর থেকে আবির্ভূত। এরা সম্পূর্ণ নিশাচর হয়। এবং এদেরকে দক্ষিণ-পূর্ব এশিয়াতে দেখতে পাওয়া যায়। এদের বিভিন্ন ধরনের উপজাতি আছে। এদের মুখটা অনেকটা হার্ট আকারের মতন হয় এবং এদের কান বাইরে বেরোনো থাকে। কঙ্গো বে পেঁচাদের আগে এই প্রজাতির সাথে মিলিয়ে দেওয়া হত কম জ্ঞ্যান থাকার জন্য কিন্তু এদের ওপর জ্ঞ্যান বাড়ার সঙ্গে সঙ্গেই এই দুই প্রজাতিটিকে আলাদা করে দেওয়া হয়। এছাড়াও শ্রীলঙ্কা বে পেঁচাদেরও এদের উপজাতি বলে মানা হয়।
ফিলিপাইন এর সমর দ্বীপপুঞ্জতে এরা বিলুপ্ত হয়ে গেছে বিংশ শতাব্দীর সময়ে। ১৯৪৫ সালে এখানে বোমা আক্রমণে এরা এই দ্বীপপুঞ্জ থেকে হারিয়ে যায় চিরকালের মতোন।
কঙ্গো বে পেঁচা
কঙ্গো বে পেঁচা ("Phodilus prigoginei") হল একধরনের বে পেঁচা। এরা একটি ছোটো এলাকা জুড়ে বসবাস করতে ভালোবাসে। তাদেরকে প্রধানত দেখতে পাওয়া যায় গণতান্ত্রিক কঙ্গো প্রজাতন্ত্র, বুরুন্ডি এবং রুয়ান্ডা দেশে।
এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমন্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়।
শ্রীলঙ্কা বে পেঁচা
শ্রীলঙ্কা বে পেঁচা ("Phodilus assimilis") হল হল একধরনের বে পেঁচা। এরা শ্রীলঙ্কা দ্বীপপুঞ্জ জুড়ে বসবাস করে। এদেরকে কোনো কোনো সময়ে ওরিয়েন্টাল বে পেঁচাদের উপজাতি বলে ধরা হয়ে থাকে।
এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমন্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়।
তামসিন বিউমন্ট
তামসিন তিলি বিউমন্ট (জন্ম: ১১ মার্চ ১৯৯১ ডোভের, কেন্ট) একজন ইংরেজ প্রমিলা ক্রিকেটার। তিনি কেন্ট নারী দলের হয়ে উদ্বোধনী ব্যাটসম্যান হিসেবে ব্যাটিং করেন এবং উইকেট-রক্ষকের দায়িত্বও পালন করে থাকেন।
২০০৭ সালের প্রথম দিকে কেন্ট নারী দলের হয়ে আত্মপ্রকাশ করেন এবং তিনি পাঁচ নম্বরে ব্যাটিং করতে নেমে ১৩ রানে অপরাজিত থাকেন। কেন্টের হোস্ট হয়ে নোটিংহামশায়ারে উইকেটরক্ষক হিসেবে কাউন্টিতে তার প্রথম ম্যাচ দুই মাস পরে ফিরে আসেন এবং বিউমন্ট দুটি স্ট্যাম্পিং এবং রান আউট করে দেন। পরবর্তীতে গ্রীষ্ম তিনি ইউরোপীয় চ্যাম্পিয়নশিপের জন্য ইংল্যান্ড ডেভেলপমেন্ট স্কোয়াডে পাশে তিনি তার নাম লেখান। তিনি নেদারল্যান্ড ও আয়ারল্যান্ডের বিরুদ্ধে দুটি ম্যাচ খেলেন এবং যথাক্রমে ৭ ও ৮ রান করেন।
মলিন স্কোপ্স পেঁচা
মলিন স্কোপ্স পেঁচা ("Otus brucei") হল স্কোপ্স পরিবারের অন্তর্ভুক্ত একটি প্রজাতি। এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। মাঝে মাঝে এদের বিলেখিত স্কোপ্স পেঁচা বলা হয়ে থাকে।
মলিন স্কোপ্স পেঁচা হল ছোট কানযুক্ত একধরনের পেঁচা যারা প্রধানত ইউরেশীয় স্কোপ্স পেঁচা দের মতোন দেখতে মনে হয় প্রথম আবির্ভাবে। কিন্তু এদের গায়ের দাগ আরোও জটিল হয় এবং আরোও স্বতন্ত্র দাগ দেখতে পয়া যায় যা এদেরকে অন্যান্য প্রজাতিদের থেকে ভিন্ন করে রাখে।
এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। যদিও কিছু সংখ্যক শীতকালে আরব, পাকিস্তান, মিশর প্রভৃতি দেশে পরিযান করে। এটা গাছ এবং ঝোপঝাড়ের সঙ্গে আধা-উন্মুক্ত দেশে অধিষ্ঠান করে।
এরা প্রধানত কীট, টিকটিকি, মাকড়শা এবং ছোটো প্রাণী খেয়ে বেচে থাকে। এরা কিছু কিছু সময়ে দিনের বেলায় শিকার ধরে এবং এরা বাদুড়, পোকামাকড়দের পাখনায় করে নিয়ে যায় শিকার করবার পরে।
এপ্রিল ও জুন মাস হল এদের প্রজননের সময়। এরা প্রধানত ৪ থেকে ৬ টি ডিম পাড়ে গাছ গহ্বরে, যেমন কাঠঠোকরার গর্তে। ডিম থেকে বাচ্চা হলে মোটামুটি ২৭ দিন সময় লাগে। তরুণরা ৩০ দিনের মাথায় পালকযুক্ত হয়।
মলিন স্কোপ্স পেঁচারা গুরুগম্ভীর আস্তে, ফাঁপা, ঘুঘু পাখির মতোন আওয়াজ করে।
অমি জোনস
অমি এলিন জোনস হলেন বারউইকশায়ার দলের হয়ে উইকেট রক্ষক হিসেবে খেলা একজন ইংরেজ ক্রিকেটার। তিনি ২০১৩ সালে ইংল্যান্ড দলের হয়ে আন্তর্জাতিক ক্রিকেটে আত্মপ্রকাশ করেন।
অমি ২০১৩ সালের ১লা ফেব্রুয়ারী তারিখে একমাত্র ওয়ানডে ক্রিকেট খেলার মাধ্যমে আন্তর্জাতিক ক্রিকেট অঙ্গনে প্রবেশ করেন। এছাড়াও তিনি ২টি টি২০ আন্তর্জাতিক ম্যাচ খেলেছেন।
নিকোলো পাগানিনি
নিকোলো পাগানিনি (২৭ অক্টোবর ১৭৮২- ২৭ মে ১৮৪০) ছিলেন একজন ইতালীয় বেহালা বাদক, গিটারিস্ট এবং সুরকার। তিনি ছিলেন তার সময়কার ইতালির সর্বশ্রেষ্ঠ বেহালা বাদক এবং তার রচিত সুর ও পদ্ধতিগুলো আধুনিক যুগের বেহালা বাদকদের জন্য একটি অনুকরণীয় দৃষ্টান্ত হয়ে আছে। "ক্যাপ্রিসি নং.২৪ ইন এ মাইনর" হল পাগানিনির জীবনের সর্বশ্রেষ্ঠ কম্পোজিশন। এটি পরবর্তিতে অনেক বিশিষ্ট বেহালা বাদকদের অনুপ্রেরণা যুগিয়েছে।
নিকোলো পাগানিনি ১৭৮২ সালে ইতালির জেনোয়ায় জন্মগ্রহণ করেন। তার বাবা ছিলেন এন্টোনিয় পাগানিনি ও মা ছিলেন তেরেসা পাগানিনি। নিকোলো ছিলেন ছয় ভাইবোনের মধ্যে তৃতীয়। তার বাবা এন্টোনিও ছিলেন একজন ব্যবসায়ী যিনি কোন ব্যবসাতেই সুবিধা করে উঠতে পারেন নি। ব্যবসা থেকে লাভ না আসায় তিনি ম্যান্ডোলিন (গিটারের মত তারযুক্ত তবে ছোট এক ধরনের বাদ্যযন্ত্র) বাজিয়ে পরিবারের খরচ নির্বাহ করতেন। তার বাবার সহচর্যে থেকে নিকোলো চুব ছোটবেলা থেকেই সঙ্গীত সম্পর্কে ধারনা পান। মাত্র সাত বছর বয়সেই তার বেহালায় হাতেখড়ি হয়।
নিকোলো জীবনভর বিভিন্ন ধরনের দীর্ঘস্থায়ী রোগে ভুগেছেন যা তার সঙ্গিতচর্চাকে ব্যাহত করেছে। উপরন্তু ঘন ঘন কনসার্ট করা এবং অনিয়মতান্ত্রিক জীবন তার রোগব্যধিকে আরও উসকে দিয়েছে। কনসার্টে অংশ নেওয়ার জন্য নিকোলো পুরো ইউরোপজুড়ে ঘুরে বেড়িয়েছেন। ১৮৩৪ সালের দিকে তিনি কনসার্ট করা একেবারে ছেড়ে দেন এবং তার পৈতৃক নিবাস ইতালির জেনোয়ার ফেরত যান তবে ক্যাসিনো ব্যবসা ফাঁদার খাতিরে তিনি ১৮৩৬ সালের দিকে প্যারিসে চলে আসেন। অসুস্থতাজনিত কারণে ১৮৪০ সালে প্যারিসেই তিনি মৃত্যুবরণ করেন।
নিকোলো পাগানিনির বিখ্যাত কম্পোজিশনের মধ্যে ক্যাপ্রিসি নং.২৪ ইন এ মাইনর অন্যতম। এই কম্পোজিশনটি খুব সম্ভবত ১৮০৫ থেকে ১৮০৯ সালের মধ্যে রচিত।
সারাহ টেইলর
সারাহ জেন টেইলর (; জন্ম: ২০ মে ১৯৮৯) হলেন একজন ইংরেজ ক্রিকেটার। তিনি তার উন্মুক্ত স্ট্রোক খেলার জন্য পরিচিত একজন উইকেটরক্ষক-ব্যাটসম্যান। সারাহ সাধারণত একদিনের আন্তর্জাতিক ম্যাচে উদ্বোধনী ব্যাটসম্যান এবং টেস্ট ক্রিকেট ম্যাচে মিডল অর্ডার ব্যাটসম্যান হিসেবে ব্যাটিং করে থাকেন। তিনি ২০০৮ সালে অস্ট্রেলিয়ায় এ্যাশেজের জন্য অপরিবর্তিত রাখা ইংল্যান্ড দলের সদস্য ছিলেন। তিনি সাসেক্স ক্রিকেট দলের হয়ে কাউন্টি ক্রিকেট খেলেন। তিনি ২০০৮ সালে সুপার ৪এসে ইমারাল্ডস এর হয়ে খেলছেন।
টেইলর এবং হলি কলভিনকে ব্রাইটন কলেজের ছেলেদের দলে অন্তর্ভুক্তি করা হলে মেরিলেবোন ক্রিকেট ক্লাব এর মধ্যে কিছু বিতর্ক সৃষ্টি হত।
২০০৯ সালের ৩০ জুন তারিখে, তিনি একজন ইংরেজ ক্রিকেটার কর্তৃক অস্ট্রেলিয়ার বিরুদ্ধে সর্বোচ্চ ব্যক্তিগত স্কোরার হিসাবে ইনিড বেকওয়েল এর ১৯৭৩ সালে করা ১১৮ রানকে টপকে ২য় একদিনের আন্তর্জাতিক মধ্যে তিনি ১২০ রান করার গৌরব অর্জন করেন। ২০০৮ সালের ৮ আগস্টে তিনি দক্ষিণ আফ্রিকার বিরুদ্ধে ইংল্যান্ডের হয়ে লর্ডসে "ক্যারোলিন এটকিনস"' এর সাথে ২৬৮ রানের প্রথম উইকেট জুটিতে নারীদের একদিনের আন্তর্জাতিক ক্রিকেটে সর্বোচ্চ রানের রেকর্ড গড়েন। তিনি ১২৯ রানের অসাধারণ একটি ইনিংস খেলেছিলেন।
ইংল্যান্ডের সপ্তম খেলোয়াড় হিসেবে শততম ওডিআইয়ে অংশ নেন। তবে আইসিসি মহিলাদের চ্যাম্পিয়নশীপের ঐ খেলায় টেলর ২ বল মোকাবেলা করে শাবনিম ইসমাইলের বলে শূন্যরানে বোল্ড হন। তিনি ১২ ফেব্রুয়ারি, ২০১৬ তারিখে সেঞ্চুরিয়নে স্বাগতিক দক্ষিণ আফ্রিকার বিপক্ষে দ্বিতীয় একদিনের ঐ আন্তর্জাতিকে পাঁচ উইকেটে পরাজয়বরণ করে তার দল।
ড্যানিয়েল ওয়াট
ড্যানিয়েল নিকোল ওয়াট (জন্মঃ ২২ এপ্রিল ১৯৯১) হলেন একজন ইংল্যান্ড আন্তর্জাতিক প্রমিলা ক্রিকেটার। তিনি সাধারণত ডান-হাতে ব্যাট ও ডান-হাতি অফব্রেক বল করে থাকেন। ড্যানিয়েল ব্যাট এবং বলে উভয়েই একজন অল-রাউন্ডার হিসেবে সমান দক্ষতা প্রদর্শন করেছেন।
তিনি ২০১০ সালের ১লা মার্চ তারিখে মুম্বাইয়ে ভারতের বিপক্ষে ইংল্যান্ড নারী ক্রিকেট দলের হয়ে আত্মপ্রকাশ করেন। তিনি ১৯৯১ সালের ১২ এপ্রিল তারিখে স্টক-অন-ট্রেন্ট, স্ট্যাফোর্ডশ্যায়ারে জন্মগ্রহণ করেন। তিনি নর্দার্ন প্রিমিয়ার লীগ প্রতিযোগিতায় স্ট্যাফোর্ডশ্যায়ার লেডিজ এবং ২০১২ সিজনের শেষে গুনাসবুরি থেকে দল বদল করে মেইর হিথ নারী দলের হয়ে খেলেন।
ক্যাথারিন ব্রুন্ট
ক্যাথারিন হেলেন ব্রুন্ট (জন্ম: ২ জুলাই ১৯৮৫ ইয়র্কশায়ার) হলেন একজন ইংরেজ প্রমিলা ক্রিকেটার এবং বর্তমান ইংল্যান্ড নারীদের দলের অন্যতম একজন সদস্য। তিনি ২০০৬ এবং ২০১০ সালের ইংল্যান্ড নারী বর্ষসেরা ক্রিকেটারের তালিকায় নাম লেখান। তিনি দক্ষিণ ইয়র্কশায়ার এর "পেনিসটোন গ্রামার স্কুল" এর পড়াশোনা করেন।
একজন আক্রমণাত্মক ডান হাতি ফাস্ট বোলার হিসেবে ক্লাসিক্যাল এ্যাকশনের সঙ্গে তিনি ফিটনেস নিয়ে উদ্বেগ থাকার কারণে ১৭ বছর বয়সে ক্রিকেট থেকে বিরতি নেওয়ার পূর্বে ইয়র্কশায়ার বয়সভিত্তিক ক্রিকেট খেলেছেন। তিনি ২০০৪ সালে নিউজিল্যান্ড দলের বিরুদ্ধে টেস্ট ক্রিকেটের খেলার মাধ্যমে পুনরায় ক্রিকেট অঙ্গনে ফিরে আসেন এবং দক্ষিণ আফ্রিকার অনুষ্ঠিতব্য ২০০৫ সালের ইংল্যান্ড হয়ে বিশ্বকাপ দলের সদস্য ছিলেন। তিনি ১৪ উইকেট নিয়েছিলেন এবং তার প্রথম অর্ধ-শতক স্কোরও করেন যার ফলে ইংল্যান্ড ২০০৫ সালের এ্যাশেজ সিরিজ জয় লাভ করে। এই সফলতার ভিত্তিতে ইংল্যান্ড হয়ে ২০০৯ সালের ক্রিকেট বিশ্বকাপে তিনি উদ্বোধনী বোলার হিসেবে বল করেন।
ইউরেশীয় স্কোপ্স পেঁচা
ইউরেশীয় স্কোপ্স পেঁচা ("Otus scops"), যা ইউরোপীয়ান স্কোপ্স পেঁচা নামেও পরিচিত হল পেঁচা প্রজাতির অন্তর্ভুক্ত একধরনের ছোটো আকৃতির পেঁচা। এই প্রজাতির সাধারণ পেঁচাগুলো পরিচিত পেঁচাদের বড় গ্রুপের একটি অংশ। এদের অন্য প্রজাতিটি হল লক্ষ্মীপেঁচা।
এই প্রজাতিটি দক্ষিণ ইউরোপ, পুর্ব এবং পশ্চিম এশিয়াতে প্রধানত বসবাস করে। এই প্রজাতিটি পরিযান করে। শীতকালে এরা ইউরোপের দক্ষিণতম প্রান্তে চলে যায় এবং সাহারা আফ্রিকাতেও চলে যায় মাঝে মাঝে। প্রধানত বসন্তকালে এরা প্রজনন করে। এই নিশাচর পেঁচারা প্রজনন কালের সময় ডাকে না। এরা প্রধানত খোলামেলা পরিবেশে বনভূমি, উদ্যান এবং বাগানে থাকে। এরা গাছের গর্তে ৩-৬ টা ডিম পারে।
এটি একটি ছোটো আকারের পেঁচা। এরা লম্বায় এবং এদের পাখনার দৈর্ঘ্য কিন্তু লিটল পেঁচাদের মতোন বড় নয়। দেহের ওজন হয় । এদের মাথার পাশের থেকে ছোটো ছোটো দুটো কানের অংশ বাইরে বেরিয়ে থাকে। এদের গায়ের রঙ প্রধানত হয় ধূসর রঙের এবং এদের মুখের রঙটা আরোও মলিন হয়ে যায়। এই প্রজাতির লম্বা সরু পাখনার উপর বিশেষ উড়ানের ক্ষমতা রয়েছে যা তাদের পরিযানকে সাহায্য করে।
এদের ডাক অনেকটা গভীর বাশি বাজানোর মতোন যা পুরুষ এবং মহিলা উভয়েই দিতে পারে।
এরা কীট-পতঙ্গ ইত্যাদির অপরে বেচে থাকে এছাড়াও ছোটো ছোটো অমেরুদন্ডী প্রাণীদের খেয়েও বেচে থাকে। এরা প্রধানত রাত্রিবেলায় শিকার ধরে।
শ্রাবন্তি সাইনাথ
শ্রাবন্তি সাইনাথ একজন ভারতীয় চলচ্চিত্র অভিনেত্রী। তিনি অভিনয়ে জগতে আত্মপ্রকাশ ঘটান ২০১২ সালে, অ্যাং লি পরিচালিত আমেরিকান ৩ডি লাইভ-অ্যাকশন কম্পিউটার অ্যানিমেটেড এডভেঞ্চারর নাট্য চলচ্চিত্র লাইফ অব পি-এর মাধ্যমে, যা বছরের বক্স অফিস সাফল্য অর্জন করে। তিনি এ-চলচ্চিত্রের জন্যে নবাগত হিসেবে দুবাই আন্তর্জাতিক চলচ্চিত্র উৎসবে লাল গালিচা পদচারণায় অংশ নেন যা ছিলো চলচ্চিত্র প্রচারণায় দেশের বাইরে তাঁর প্রথম ভ্রমণ।
সাইনাথ, ২০১৪ সালের জানুয়ারিতে ভারতের চেনন্নাইয়ে তাঁর দীর্ঘ সময়ের প্রেমিক এবং ব্যবসায়ী সামির ভারত রামকে বিয়ে করেন।
ডেরেক র‌্যান্ডল
ডেরেক উইলিয়াম র‌্যান্ডল (; জন্ম: ২৪ ফেব্রুয়ারি, ১৯৫১) নটিংহ্যামশায়ারের র‌েটফোর্ড এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ১৯৭০-এর দশকের শেষার্ধ্ব থেকে ১৯৮০-এর দশকের সূচনালগ্ন সময়কালে ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে প্রতিনিধিত্ব করেন। এছাড়াও তিনি নটিংহ্যামশায়ারের পক্ষে প্রথম-শ্রেণীর ক্রিকেটে অংশগ্রহণ করেছেন। খেলায় তিনি মূলতঃ ডানহাতে ব্যাটিং করতেন। পাশাপাশি দলের প্রয়োজনে ডানহাতে মিডিয়াম পেস বোলিং করতেন।
সতীর্থ খেলোয়াড়সহ ক্রিকেট সমর্থকদের কাছে তিনি "আর্কল" নামে পরিচিত ছিলেন যা ঘোড়দৌড় থেকে এসেছে। কিন্তু তিনি নিজেকে "র‌্যাগস" নামেই পরিচিত ঘটাতে ভালবাসেন। ১৯৮০ সালে উইজডেন কর্তৃপক্ষ তাঁকে বর্ষসেরা ক্রিকেটারের সম্মানে ভূষিত করে। র‌্যান্ডল তাঁর সমগ্র খেলোয়াড়ী জীবনে ৪৭ টেস্ট ও ৪৯টি একদিনের আন্তর্জাতিকে খেলেছেন।
প্রথম-শ্রেণীর ক্রিকেট খেলা থেকে অবসর নেয়ার পর তিনি কোচ ও ক্রিকেট লেখকের ভূমিকায় অবতীর্ণ হয়েছেন। কেমব্রিজ বিশ্ববিদ্যালয় দলের কোচ ছিলেন তিনি। বেডফোর্ড স্কুলে কোচিংয়ের সময় অ্যালাস্টেয়ার কুকের উচ্ছসিত প্রশংসা করেন। ট্রেন্ট ব্রিজে তাঁর সম্মানে "ডেরেক র‌্যান্ডল স্যুট" নামাঙ্কিত করা হয়। "দি ইয়ং প্লেয়ার্স গাইড টু ক্রিকেট", "দ্য সান হ্যাজ গট হিস হ্যাট অন" র‌্যান্ডল রচিত গ্রন্থ।
বানৌজা আলী হায়দার
বানৌজা "আলী হায়দার" বাংলাদেশ নৌ বাহিনীর একটি রূপান্তরিত "টাইপ ০৫৩এইচ২" ফ্রিগেট। এটি ২০১৪ সালে বাংলাদেশ নৌ বাহিনীতে যোগ দেয়।
বানৌজা "আলী হায়দার" নামক "টাইপ ০৫৩এইচ২" এই ফ্রিগেটটি পুর্বে "উঁহু" নামে পরিচিত ছিল যা "চীনা নৌবাহিনী"র "পশ্চিম সাগরীয় নৌবহরে" মোতায়েন ছিল। ১৯৮৭ সালে "চীনা নৌবাহিনী"তে এটি কমিশন লাভ করে। পরবর্তীতে ২০১৩ সালে জাহাজটিকে বাংলাদেশ নৌবাহিনীর কাছে বিক্রি করা হয়।
বানৌজা "আলী হায়দার" ১ মার্চ ২০১৪ বাংলাদেশ নৌ বাহিনীতে কমিশন লাভ করে।
বানৌজা "আলী হায়দার" বর্তমানে জাতিসংঘের "ইউএনআইএফআইএল" মিশনে লেবাননে অবস্থান করছে। ১২ মে ২০১৪ জাহাজটি দেশত্যাগ করে এবং ১৪ জুন ২০১৪ মিশনের দ্বায়িত্ব বুঝে নেয়।
এই যুদ্ধজাহজটি অত্যাধুনিক জাহাজবিধ্বংসী সি-৮০২এ ক্ষেপণাস্ত্র বহন করছে। পাশাপাশি এটি নৌ-কামান, টর্পেডো এবং ডুবোজাহাজবিধ্বংসী অস্ত্রও বহন করে।
জাঙ্গিয়া (বস্ত্র)
জাঙ্গিয়া (ইংরেজি: Briefs) হল একপ্রকার ছোট এবং অতি আঁটসাট নিম্নাঙ্গ আবরণী অন্তর্বাস যার পায়ের কাপড়ের অংশ উরূ পর্যন্ত বড় হয় না। এটি অন্তর্বাস হলেও অনেক ক্ষেত্রে সাঁতারের পোশাক হিসেবে ব্যবহার করা হয়। জননেন্দ্রিয়ের ভিন্নতার কারণে পুরুষদের জাঙ্গিয়া এবং নারীদের জাঙ্গিয়ার সম্মুখভাগে পার্থক্য থাকে। প্রধান পার্থক্য হলো পুরুষদের জাঙ্গিয়ার ঊরূসন্ধিস্থল প্রশস্ত থাকে যাতে পুরুষাঙ্গ সহজে আবৃত থাকে। অন্যদিকে নারীদের জাঙ্গিয়ার সম্মুখভাগ ত্বকলগ্ন হয়ে থাকে।
পুরুষদের অন্তর্বাসের ক্ষেত্রে(বক্সার শর্টস ছাড়া), ব্রিফ পুরুষ জননাঙ্গসমুহকে অন্যান্য অন্তর্বাস থেকে তুলনামুলকভাবে অধিক সুস্থিত অবস্থানে ধরে রাখে, যে কারণে এটি ক্রীড়াবিদ, খেলোয়াড় এবং ঢিলেঢালা অন্তর্বাসে পরিতুষ্ট নয় এমন পুরুষদের কাছে দিনে দিনে জনপ্রিয় হয়ে উঠছে| অন্যদিকে, বক্সার শর্ট প্রায়শই পরিধানকারীর দৌড়ানোর সময় শরীরের যথার্থ স্থান থেকে অবস্থানচ্যুত হয়|
নারীদের ব্যবহারের এ জাতীয় বস্তুকে সাধারণত প্যান্টি বলে।
২০১৩-১৪ বাংলাদেশ ফুটবল প্রিমিয়ার লীগ
২০১৩-১৪ গ্রামীণফোন বাংলাদেশ লীগ ছিল বাংলাদেশ প্রিমিয়ার লীগের ৭ম আসর। এটি শুরু হয় ২৭ ডিসেম্বর ২০১৩ এবং শেষ হয় ২৭ জুলাই ২০১৪ তারিখে। ১০টি দল একে-অপরের সঙ্গে হোম এবং এওয়ে ভিত্তিতে খেলে। শেখ জামাল ধানমন্ডি ক্লাব লীগ চ্যাম্পিয়ন্স হয়। সেই সাথে তারা ২০১৬ এএফসি কাপে খেলার যোগ্যতা অর্জন করে। লীগ শেষে উত্তর বারিধারা স্পোর্টিং ক্লাব-এর অবনমন ঘটে।
গত বছর আরামবাগ ক্রীড়া সংঘের লীগে অবনমন হয়েছিল। ফলে তাঁদের পরিবর্তে ২০১৩ বাংলাদেশ চ্যাম্পিয়নশিপ লীগ-এর চ্যাম্পিয়ন্স চট্টগ্রাম আবাহনী ও ২য় স্থানে থাকা উত্তর বারিধারাকে লীগে অন্তর্ভুক্ত করা হয়।
র্দো-র্জে-রিন-ছেন (দ্রুকপা কাগ্যু)
র্দো-র্জে-রিন-ছেন () চতুর্দশ শতাব্দীর তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর এক ভিক্ষু ছিলেন। তিনি 'জাম-দ্ব্যাংস-কুন-দ্গা'-সেং-গে () নামক রালুং বৌদ্ধবিহারের ষষ্ঠ প্রধানের শিষ্য ছিলেন। তাঁর প্রধান শিষ্য ছিলেন রালুং বৌদ্ধবিহারের অষ্টম প্রধান 'জাম-দ্ব্যাংস-ব্লো-গ্রোস-সেং-গে ()।
'জাম-দ্ব্যাংস-ব্লো-গ্রোস-সেং-গে
'জাম-দ্ব্যাংস-ব্লো-গ্রোস-সেং-গে () (১৩৪৫-১৩৯০) তিব্বতের রালুং বৌদ্ধবিহারের অষ্টম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাঁকে নবম সিংহ হিসেবে পরিগণিত করা হয়।
'জাম-দ্ব্যাংস-ব্লো-গ্রোস-সেং-গে ১৩৪৫ খ্রিষ্টাব্দে মুস্তাং অঞ্চলে জন্মগ্রহণ করেন। তিনি 'জাম-দ্ব্যাংস-কুন-দ্গা'-সেং-গে () নামক রালুং বৌদ্ধবিহারের ষষ্ঠ প্রধানের পুত্র ছিলেন। তিনি ব্সোদ-নাম্স-ব্লো-গ্রোস () নামক বৌদ্ধ ভিক্ষুর নিকট শিক্ষার্থীর শপথ গ্রহণ করেন। পরবর্তীকালে তিনি রালুং বৌদ্ধবিহারের অষ্টম প্রধান হিসেবে নির্বাচিত হন। তাঁর অন্যতম উল্লেখযোগ্য শিষ্য ছিলেন শেস-রাব-সেং-গে () ও 'জাম-দ্ব্যাংস-য়ে-শেস-রিন-ছেন () নামক তাঁর দুই পুত্র এবং ম্খ্যেন-ব্র্ত্সে-র্তোগ্স-ল্দান () নামক ভিক্ষু।
ক্রাইস্টচার্চ সিটি হোল্ডিংস
ক্রাইস্টচার্চ সিটি হোল্ডিংস লিমিটেড (সিসিএইচএল) ক্রাইস্টচার্চ সিটি কাউন্সিল এর একটি সম্পূর্ণ মালিকানাধীন বিনিয়োগকারী শাখা। নিজের কাউন্সিল নিয়ন্ত্রিত ট্রেডিং প্রতিষ্ঠান (সিসিটিও) এবং কিছু শহরে পাবলিক পরিবহন এবং বিদ্যুৎ বিতরণ হিসাবে ক্রাইস্টচার্চ গুরুত্বপূর্ণ অবকাঠামো পরিচালনা করে থাকে।
নিম্নলিখিত ৮টি কোম্পানি সিসিএইচএল এর মালিকানাধীন বা আংশিক মালিকানাধীন।
অ্যাবরদিন
অ্যাবরদিন ( ; ) স্কটল্যান্ডের উত্তর-পূর্বাঞ্চলীয় উপকূলবর্তী একটি শহর। উত্তর সাগরের ডি ও ডন নদীর মিলনস্থলে এ শহরের অবস্থান। উত্তরাঞ্চলীয় স্কটল্যান্ডের প্রধান শিল্পকেন্দ্র স্থান। একসময় এ শহরটি গ্রাম্পিয়ন অঞ্চলের রাজধানী ছিল। গ্ল্যাসগো ও এডিনবরার পর এটি স্কটল্যান্ডের তৃতীয় বৃহত্তম জনবহুল শহর হিসেবে পরিচিত। স্কটল্যান্ডের ৩২টি স্থানীয় সরকার পরিষদের এটি অন্যতম। যুক্তরাজ্যের ৩৭তম পরিকল্পিত অঞ্চল অ্যাবরদিনের জনসংখ্যা ২২০,৪২০। এছাড়াও, এটি গুরুত্বপূর্ণ সমুদ্রবন্দর ও দেশের সর্ববৃহৎ মৎস্য বন্দর।
প্রায় আট হাজার বছর পূর্ব অ্যাবরদিনে জনবসতি গড়ে উঠেছে। ডি ও ডন নদীর প্রবেশ মুখে প্রাচীন ঐতিহাসিক গ্রামগুলো প্রতিষ্ঠা পায়।
গ্রানাইট পাথর দিয়ে তৈরি ভবনের জন্য বিখ্যাত হয়ে রয়েছে অ্যাবরদিন। অষ্টাদশ শতকের মধ্যবর্তী সময় থেকে বিংশ শতাব্দীর মধ্যবর্তী সময় পর্যন্ত অ্যাবরদিনের ভবনগুলো স্থানীয় ধূসর গ্রানাইট দিয়ে তৈরি করা হয়েছে। এতে উচ্চ পর্যায়ের অভ্র উপাদান রয়েছে। এ শহরটি "স্বর্ণবালু দিয়ে তৈরি রৌপ্য শহর" হিসেবে ডাকা হয়ে থাকে। এছাড়াও, শহরটি "গ্রানাইট সিটি" কিংবা "গ্রে সিটি" নামে পরিচিত। ১০ ফেব্রুয়ারি, ১৪৯৫ তারিখে বিশপ উইলিয়াম এলফিনস্টোন কর্তৃক অ্যাবরদিন বিশ্ববিদ্যালয় প্রতিষ্ঠিত হয়। ১৯১০ সালে রবার্ট গর্ডন বিশ্ববিদ্যালয় প্রতিষ্ঠিত হলেও অষ্টাদশ শতকের সাথে এ বিশ্ববিদ্যালয়টি জড়িত।
১৯৭০-এর দশকে অ্যাবরদিনের উপত্যকার সুযোগ-সুবিধা বৃদ্ধির পরিকল্পনা নেয়া হয়। এরফলে এ শহরটি উত্তর সাগরের পেট্রোলিয়াম শিল্পকারখানার প্রধান কেন্দ্রবিন্দু হয়ে উঠে। এ সময়ে উত্তর সাগরে তৈলক্ষেত্রের আবিষ্কার হয়। এ প্রেক্ষিতে অ্যাবরদিন "ইউরোপের তৈল রাজধানী" বা "ইউরোপের জ্বালানী রাজধানীর"ও মর্যাদা পায়। রাসায়নিক দ্রব্যাদি, যন্ত্রাংশ, বস্ত্রশিল্প ও কাগজ প্রস্তুতকারী শহরের মর্যাদা পায়। দীর্ঘ বালুকাময় উপকূলে পর্যটন কেন্দ্র হিসেবেও এর পরিচয় রয়েছে।
ম্খ্যেন-ব্র্ত্সে-র্তোগ্স-ল্দান
ম্খ্যেন-ব্র্ত্সে-র্তোগ্স-ল্দান () বা য়ে-শেস-র্গ্যাল-ম্ত্শান () বা দাম-পা-স্ঙ্গো-ন্যাল-মা () (জন্ম-১৩৭৫ খ্রিষ্টাব্দ) চতুর্দশ শতাব্দীর তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর এক ভিক্ষু ছিলেন। তিনি 'জাম-দ্ব্যাংস-ব্লো-গ্রোস-সেং-গে নামক রালুং বৌদ্ধবিহারের অষ্টম প্রধান এবং ফ্যোগ্স-লাস-র্নাম-র্গ্যাল নামক জো-নাং ধর্মসম্প্রদায়ের পন্ডিতের নিকট শিক্ষালাভ করেন। তাঁর উল্লেখযোগ্য শিষ্য ছিলেন ব্লো-গ্রোস-ম্ছোগ-ল্দান (), দ্কোন-ম্ছোগ-ব্সাম-গ্রুব () এবং ম্খাস-গ্রুব-লেগ্স-পা-রিন-ছেন ()
'জাম-দ্ব্যাংস-য়ে-শেস-রিন-ছেন
'জাম-দ্ব্যাংস-য়ে-শেস-রিন-ছেন () (১৩৬৪-১৪১৩) তিব্বতের রালুং বৌদ্ধবিহারের দশম প্রধান ছিলেন।
'জাম-দ্ব্যাংস-য়ে-শেস-রিন-ছেন ১৩৬৪ খ্রিষ্টাব্দে জন্মগ্রহণ করেন। তিনি 'জাম-দ্ব্যাংস-ব্লো-গ্রোস-সেং-গে () নামক রালুং বৌদ্ধবিহারের অষ্টম প্রধানের পুত্র ছিলেন। তিনি ম্খ্যেন-ব্র্ত্সে-র্তোগ্স-ল্দান () নামক বৌদ্ধ ভিক্ষুর নিকট শিক্ষালাভ করেন। পরবর্তীকালে তিনি রালুং বৌদ্ধবিহারের দশম প্রধান হিসেবে নির্বাচিত হন। তাঁর তিন পুত্র ছিলেন নাম-ম্খা'-দ্পাল-ব্জাং (), শেস-রাব-ব্জাং-পো (), এবং র্দো-র্জে-র্গ্যাল-পো ()।
নাম-ম্খা'-দ্পাল-ব্জাং (দ্রুকপা কাগ্যু)
নাম-ম্খা'-দ্পাল-ব্জাং () (১৩৯৮-১৪২৫) তিব্বতের রালুং বৌদ্ধবিহারের একাদশ প্রধান ছিলেন। তিনি 'জাম-দ্ব্যাংস-য়ে-শেস-রিন-ছেন () নামক রালুং বৌদ্ধবিহারের দশম প্রধানের পুত্র ও শেস-রাব-ব্জাং-পো () নামক রালুং বৌদ্ধবিহারের দ্বাদশ প্রধানের ভ্রাতা ছিলেন।
শেস-রাব-ব্জাং-পো
শেস-রাব-ব্জাং-পো () (১৪০০-১৪৩৮) তিব্বতের রালুং বৌদ্ধবিহারের দ্বাদশ প্রধান ছিলেন।
তিনি 'জাম-দ্ব্যাংস-য়ে-শেস-রিন-ছেন () নামক রালুং বৌদ্ধবিহারের দশম প্রধানের পুত্র ও নাম-ম্খা'-দ্পাল-ব্জাং () নামক রালুং বৌদ্ধবিহারের একাদশ প্রধানের ভ্রাতা ছিলেন। তাঁর স্ত্রী ছিলেন কুন-দ্গা'-দ্জোম () এবং তাঁর দুই পুত্র ছিলেন ল্হা'ই-দ্বাং-পো () এবং কুন-দ্গা'-দ্পাল-'ব্যোর নামক দ্বিতীয় র্গ্যাল-দ্বাং-'ব্রুগ-পা।
কী করতে হবে?
কী করতে হবে? "আমাদের আন্দোলনের জরুরি প্রশ্নগুলি" (), () হচ্ছে রুশ বিপ্লবী ভ্লাদিমির লেনিন কর্তৃক ১৯০১ সালে লিখিত এবং ১৯০২ সালে প্রকাশিত একটি রাজনৈতিক প্রচারপুস্তিকা। এটির শিরোনাম নেয়া হয় উনিশ শতকের রুশ বিপ্লবী নিকোলাই চেরনিশেভস্কি লিখিত একই নামের উপন্যাস থেকে।
এই পুস্তকে লেনিন অর্থনীতিবাদীদের বিরুদ্ধে প্রচণ্ড আঘাত হানেন। তিনি দেখালেন যে, অর্থনীতিবাদ হলো আন্তর্জাতিক সুবিধাবাদের রকমফের। ফলে লেনিনের এই বইটি একইসাথে রুশ সুবিধাবাদ এবং আন্তর্জাতিক সুবিধাবাদের বিরুদ্ধে উদ্যত হয়েছিল। মার্কসবাদের ভিত্তিতে পার্টির বাহিনীগুলোকে সংহত করতে, সত্যিকারের বিপ্লবী মার্কসবাদী পার্টি রুশ সোশ্যাল ডেমোক্রাটিক লেবার পার্টির দ্বিতীয় কংগ্রেসের প্রস্তুতিতে বইটি বিপুল ভূমিকা নেয়।
সেং-গে-র্গ্যাল-পো
সেং-গে-র্গ্যাল-পো () (১২৮৯-১৩২৬) তিব্বতের রালুং বৌদ্ধবিহারের সপ্তম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাঁকে ষষ্ঠ সিংহ হিসেবে পরিগণিত করা হয়।
সেং-গে-র্গ্যাল-পো ১২৮৯ খ্রিষ্টাব্দে জন্মগ্রহণ করেন। তিনি স্পোস-স্ক্যা-পা-সেং-গে-রিন-ছেন () নামক রালুং বৌদ্ধবিহারের পঞ্চম প্রধানের পুত্র ছিলেন। তিনি তাঁর পিতার নিকট বিনয়, মধ্যমক, ব্লো-স্ব্যোং, লাম-রিম, বোধিসত্ত্বচর্যাবতার, শিক্ষাসমুচ্চয়, কালচক্র প্রভৃতি বিভিন্ন বিষয় সম্বন্ধে অধ্যয়ন করেন। ১৩১৩ খ্রিষ্টাব্দে তিনি রালুং বৌদ্ধবিহারে মন্দির স্থাপন করেন এবং পরবর্তী তেরো বছর ঐ বিহারের সপ্তম প্রধান হিসাবে নির্বাচিত হন।
প্যান্টি
প্যান্টি নারীদের পরিধেয় একপ্রকার অন্তর্বাস যা কোমরের নিচে ঊরুসন্ধি এলাকায় পরিধানের জন্যে নির্মিত। বৃটিশ ইংরেজিতে প্যান্টিকে নিকার্-ও বলা হয়। এই ক্রিকোণাকার অন্তর্বাস নারীর সম্মুখভাগে যোনীদেশ এবং পশ্চাৎভাগে নিতম্বদ্বয় আবৃত করে রাখে।
প্যান্টি বিভিন্ন নকশার হয়ে থাকে। নিম্নাঙ্গকে আকর্ষণীয় ও আবেদনময় করে তোলার জন্য বিশেষ নকশার প্যান্টি তৈরী করা হয়। ঊরূসন্ধিস্থলের কতটা অংশ আবৃত বা অনাবৃত থাকবে তার ওপর ভিত্তি করে বিভিন্ন নকশার প্যান্টি তৈরী করা হয়।
বৈশিষ্টসূচক উপাদানের মধ্যে একটি ইলাস্টিক কোমরবন্ধনী, যৌনাঞ্চল আবৃত করতে ঊরুসন্ধি প্যানেল, (সাধারণত যেমন তুলা বা সুতা হিসাবে বিশোষক উপাদান দিয়ে রেখাযুক্ত) এবং পায়ের অংশও যা একজোড়া কোমরবন্ধের মতোন, প্রায়শই ইলাস্টিক দিয়ে তৈরি হয়; উপকরণ সক্ষম দম হতে নির্বাচিত করা হয়। প্যান্টি মূলত নারীদেহের নিম্নাংশের অর্ধেক আবরণ করতে পরিকল্পিত হয়েছে, আধুনিক সংস্করণে (১৯৭০ সাল থেকে) কোন পা ছিলো না, তবে কিছু ক্ষেত্রে খুব ছোট আকারের রয়েছে, এবং সময়ের কার্যক্রমে তা আরো খোলামেলা হয়ে উঠছে।
বিভিন্ন দেশে যেমন যুক্তরাজ্য, আয়ারল্যান্ড, দক্ষিণ আফ্রিকা, মালয়েশিয়া, সিঙ্গাপুর এবং অন্যান্য কমনওয়েলথভুক্ত দেশ যেমন অস্ট্রেলিয়া এবং নিউজিল্যান্ডে প্যান্টিকে প্রায়ঃশই 'নিকার' বা 'আন্ডি' বলা হয়, যদিও 'নিকার' শব্দটি পুরুষদের জাঙ্গিয়া বোঝাতেও ব্যবহৃত হতে পারে, যেখানে প্যান্টি শব্দটি সাধারণত শুধু নারীদের জাঙ্গিয়া বোঝাতেই ব্যবহৃত হয়। অস্ট্রেলিয়াতে ছেলেদের জাঙ্গিয়া নির্দেশ করতে প্রায়ই আন্ডি শব্দটি ব্যবহৃত হয়। আবার আন্ডি শব্দটি ওখানে নারীদের জাঙ্গিয়া বোঝাতেও অনেকে বলে থাকেন। যুক্তরাষ্ট্র এবং কানাডায় আন্ডির পরিবর্তে প্যান্টি শব্দটিই বেশি চলে। যুক্তরাজ্য আবার 'প্যান্টস' শব্দটি দ্বারা নারী-পুরুষ উভয়ের জাঙ্গিয়াই বোঝানো হয় আবার এই শব্দটি উত্তর আমেরিকার মানুষ বহির্বাস বোঝাতে ব্যবহার করে যেটাকে যুক্তরাজ্যের মানুষ ট্রাউজার বলে।
প্যান্টি বিভিন্ন ধরণের বানানো হয়ে থাকে যেমন নিতম্বের অংশটুকু চিকন বা মোটা হতে পারে, আবার যোনিদেশের অংশটুকু খোলামেলা হতে পারে।
যখন মোজা পরিধেয় হয়, তখন মোজা বাঁধার ফিতা বা গার্টার বন্ধনীর নিচে প্যান্টি পরিহিত হয়। আবার প্যান্টিহোস বা বডিসুট পরিধেয় হলে, নারীরা নিম্নদেশে প্যান্টি পরতে পারে।
রাষ্ট্র ও বিপ্লব
রাষ্ট্র ও বিপ্লব () হচ্ছে ১৯১৭ সালের ভ্লাদিমির লেনিন লিখিত বই যেখানে সমাজে রাষ্ট্রের ভূমিকা এবং বিপ্লব অর্জনে প্রলেতারিয়েতের একনায়কত্ব প্রতিষ্ঠার পথে সমাজ গণতন্ত্রের তাত্ত্বিক অপর্যাপ্ততার বর্ণনা করা হয়েছে।
রাষ্ট্র ও বিপ্লবকে বিবেচনা করা হয় রাষ্ট্রের ওপরে সবচেয়ে গুরুত্বপূর্ণ কাজ হিসেবে এবং লুসিও কোলেত্তি এটিকে বলেছেন "রাজনৈতিক তত্ত্বে লেনিনের মহত্তম অবদান"। মার্কসবাদী তাত্ত্বিক David McLellan-এর মতানুসারে, "the book had its origin in Lenin's argument with Bukharin in the summer of 1916 over the existence of the state after a proletarian revolution. Bukharin had emphasised the 'withering' aspect, whereas Lenin insisted on the necessity of the state machinery to expropriate the expropriators. In fact, it was Lenin who changed his mind, and many of the ideas of State and Revolution, composed in the summer of 1917 - and particularly the anti-Statist theme - were those of Bukharin"
"রাষ্ট্র ও বিপ্লব" গ্রন্থে লেনিন সমাজতন্ত্র ও সাম্যবাদকে লেনিন সাম্যবাদী সমাজ বিকাশের দুটি আলাদা পর্যায় হিসেবে গণ্য করেন এবং সেই আলোচনায় মন দেন। কার্ল মার্কস ও ফ্রিডরিখ এঙ্গেলসের দৃষ্টিভঙ্গি পরিবর্ধিত করে লেনিন দেখালেন যে সমাজতন্ত্র অনিবার্যভাবে পরিবিকশিত হয়ে উঠবে সাম্যবাদে।
গণতান্ত্রিক বিপ্লবে সোশ্যাল-ডেমোক্রাসির দুই রণকৌশল
গণতান্ত্রিক বিপ্লবে সোশ্যাল-ডেমোক্রাসির দুই রণকৌশল () (১৯০৫), হচ্ছে রুশ বিপ্লবী ভ্লাদিমির লেনিন কর্তৃক ১৯০৫ সালের জুন-জুলাই মাসে লিখিত একটি বই। বইটি বের হয় জেনেভা থেকে রুশ সোশ্যাল-ডেমোক্রাটিক শ্রমিক পার্টির কেন্দ্রীয় কমিটির সংস্করণে; তখন লেনিন সেখানে থাকতেন এবং কাজ করতেন। সেই ১৯০৫ সালেই পার্টির কেন্দ্রীয় কমিটি কর্তৃক এবং আলাদাভাবে মস্কো কমিটি কর্তৃক দশ হাজার সংখ্যায় বইখানা আবার পুনর্মুদ্রিত হয়। ১৯০৭ সালের ফেব্রুয়ারি মাসে পিটার্সবুর্গ প্রেস কমিটি বইখানায় প্রকাশিত ভাব ভাবনাকে জার সরকারের বিরোধী অপরাধজনক কার্য বিবেচনা করে সেটিকে নিষিদ্ধ করেছিল।
এই পুস্তকে লেনিন সমাজতান্ত্রিক বিপ্লবের মার্কসবাদী মতবাদকে সমৃদ্ধ করেন। এই বইয়ে লেনিন গণতন্ত্র ও সমাজতন্ত্র সম্পর্কে এমনসব নতুন ভাবনা হাজির করেন যা গণতন্ত্র ও সমাজতন্ত্রের বিজয়ের সংগ্রামে সারা বিশ্বের সমস্ত জনগণের জন্য বিপুল তাৎপর্যপূর্ণ।
বক্সার ব্রিফ
বক্সার ব্রিফ (ইংরেজি: Boxer briefs) হল পুরুষদের এক প্রকারের অন্তর্বাস যেটি পুরুষদের দুটি প্রধান অন্তর্বাস বক্সার শর্টস এবং ব্রিফস এর মিলিত সংস্করণ। এটি ব্রিফস এর মত টাইটফিট বা আঁটসাট কিন্তু এর পায়ের অংশ বক্সার শর্টসের মত লম্বাটে। পোশাক নির্মাতা প্রতিষ্ঠানগুলো একে বক্সারব্রিফস নামে একক শব্দে ডেকে থাকেন।
অন্যান্য অন্তর্বাসের থেকে এটি ব্যবহার সুবিধাজনক৷
কমিউনিজমে ‘বামপন্থা’র শিশু রোগ
কমিউনিজমে 'বামপন্থা'র শিশু রোগ (Russian: Детская болезнь "левизны" в коммунизме; Transliteration: Detskaya Bolezn' "Levizny" v Kommunizme) হচ্ছে ১৯২০ সালে ভ্লাদিমির লেনিন লিখিত বই যেখানে তিনি বলশেভিক পার্টির সৃষ্টি, বিকাশ, সংগ্রাম ও বিজয়ের ইতিহাস তুলে ধরেন। এই বইয়ে লেনিন বলশেভিকবাদের বিবিধ প্রকার সমালোচনাকারীদের জবাব দেন যে সমালোচনাকারীরা তাদের অবস্থানকে বাম দিকে দাবী করে আসছিলেন। পরে এই সমালোচনাকারীদের অধিকাংশই মতাদর্শের প্রস্তাবক হিসেবে বাম সাম্যবাদী নামে বর্ণিত হয়েছিলেন।
এই গ্রন্থে লেনিন দেখান, কীভাবে বলশেভিক পার্টি বেড়ে উঠল, জোরদার হলো, কীভাবে এবং কেন এই পার্টি সাফল্যের সংগে জয় করতে পারল বাধা বিঘ্ন। পার্টির বহু বছরের অভিজ্ঞতা থেকে অন্যান্য কমিউনিস্ট পার্টি কী শিক্ষা পেতে পারে। লেনিন লিখলেন, বলশেভিক পার্টি বেড়ে উঠেছে ও জোরদার হয়েছে সুবিধাবাদী, মেনশেভিক, সোশ্যালিস্ট রেভলিউশনারি এবং শ্রমিক শ্রেণি এবং মার্কসবাদের অন্যান্য শত্রুদের মোকাবেলা করে।
হলি কলভিন
হলি লুইস কলভিন (জন্ম: ৭ সেপ্টেম্বর ১৯৮৯ চিচেস্টার) একজন ইংরেজ প্রমিলা ক্রিকেটার এবং বর্তমান ইংল্যান্ড জাতীয় নারী ক্রিকেট দলের অন্যতম সদস্য। তিনি বর্তমানে ইংল্যান্ড দলের হয়ে খেলা সর্বকনিষ্ঠ টেস্ট ক্রিকেটার হওয়ার রেকর্ড নিজের ঝুলিতে ভরেছেন।
একজন ডান হাতি ব্যাটসম্যান এবং ধীরগতির বা-হাতি বোলার হিসেবে কলভিন মূলত ওয়েস্টবার্ন হাউস স্কুল, ওয়েস্ট সাসেক্স উপস্থিত হয়েছিলেন এবং মাত্র ৭ বছর বয়স থেকে ১ম একাদশে ১০০এর উপর গড় নিয়ে খেলাধুলা শুরু করেন। ওয়েস্টবুর্ন হাউস এর পরে কলভিন ব্রাইটন কলেজে ছেলেদের দলের মধ্যে খেলার মাধ্যমে ইংল্যান্ড নারীদের অধিনায়ক ক্লেয়ার কনর এর পদাঙ্ক অনুসরণ করেন। ২০০৪ সালে লর্ডস তাভিনার্সে অনূর্ধ্ব-১৫ কাপে ১,০০০ অংশগ্রহণকারী দলের মধ্যে শুধুমাত্র মেয়েদের ভিতরে কলভিন এবং সহকর্মী ব্রাইজটোনিয়ন সারাহ টেলর ছিলেন।
কলভিন, ১০ এ * জিসিএসই, ৩টি এএস লেভেলের পরীক্ষায় এবং ৪ এএস তার এ-লেভেল পরীক্ষায় কৃতিত্ব অর্জন করেন। ২০০৯ সালে তিনি ডরহম বিশ্ববিদ্যালয়ের প্রাকৃতিক বিজ্ঞান বিয়ষে পড়াশুনা শুরু করেন; যেটি ক্রিকেট এক্সেলেন্স ইংল্যান্ডের চারটি বিশ্ববিদ্যালয়ের সেন্টার একটিতে সংযুক্ত করা হয়।
রুপালী আক্তার
রুপালী আক্তার হলেন একজন বাংলাদেশী জাতীয় নারী কাবাডি খেলোয়াড়। যিনি ২০১০ সালের এশিয়ান গেমসে ব্রোঞ্জ পদক বিজয়ী মহিলা কাবাডি দলের অংশ ছিলেন।